Lasten Keskuksen kevään 2014 tuotantoa

Lisätietoja viestintä: Marja-Liisa Saraste, marja-liisa.saraste@kirjapaja.fi

Arvostelukappalepyynnöt: Minna Vatja, minna.vatja@lastenkeskus.fi

***Kulttuurit kohtaavat mielikuvituksen ja riimittelyn keinoin***

**ULLA LEHTONEN – SARI AIROLA**

**Metsän outo vieras**

”Kun kuljen, kuulen puiden takaa hiljaa *nuuh*

ja koppakuoriaisten juoksuäänen *puhkupuuh.*”

Outo vieras saa metsän eläimet varuilleen. Sillä on pelottava piikkiselkä, se sihisee ja näyttää kitaa. On sillä varmaan torahampaatkin, joilla se puree ja syö metsän kaikki ruuat. Pitäisikö virittää ansa? Tai ehkä käärme saisi vieraan kiikkiin?

Uuden ja oudon kohtaaminen pelottaa ja herättää vahvoja tunteita. Lopulta eläimet löytävät kohtaamisen tavan, jossa sekä vieraan että metsän väen huolet ja toiveet kuullaan.

Tietoa ja runoa yhdistävä kirja käsittelee kulttuurien kohtaamisen problematiikkaa lämpimästi, mielikuvituksen ja riimittelyn keinoin. Sari Airolan vahva ja tunnevoimainen kuvitus tuo metsän eläinten kokemukset lähelle pientä lukijaa.

**ULLA LEHTONEN** on opettaja ja tutkija, joka on julkaissut tietokirjoja ja oppikirjoja uskonnon, historian ja uskontohistorian alalta, mm. **Uskonnot antiikin Roomassa** (Teos 2012). Lehtonen toimii uskonnon ja historian lehtorina Tikkurilan lukiossa.

**SARI AIROLA** valmistui taiteen maisteriksi 1997. Airola on tehnyt kuvakirjoja ja lehtikuvituksia, toiminut kuvallisen viestinnän opettajana sekä osallistunut lukuisiin kansainvälisiin kuvitusnäyttelyihin. Airola on asunut USA:ssa, Hongkongissa ja Istanbulissa. Airolan eri tekniikoita yhdistävät kuvat välittävät vahvoja tunnetiloja ja auttavat lukijaa tekstin tulkinnassa.

3+

Koko: **240 x 210** mm, **32** s.; **ISBN 978-952-288-083-3**; **Kl L 82.2**; Ennakkohinta sid. **24,00; 3/2014**

**Teemat**: uuden ja vieraan kohtaaminen, monikulttuurisuus, kulttuurien välinen kohtaaminen, maahanmuuttajat, suvaitsevaisuus

***Jokaisella on oma salaisuutensa***

**MILA TERÄS – KAROLIINA PERTAMO**

**Olga Orava ja metsän salaisuus**

Metsä on ihmeellinen ja täynnä salaisuuksia. Pieni Olga Orava haluaisi löytää metsän suuren salaisuuden. Löytyykö se ahmimalla kirjoja tai rakastamalla kovasti? Vai unista ja unelmista – tai rohkeudesta lentää?

Oksilla hypellessään Olga kohtaa itikoiden iltatanssin, Erkko Kuoriaisen, makuupussia virkkaavan perhosentoukan ja muurahaiskuningatar Sibyllan… Ja kaikilla niillä on oma salaisuutensa.

Mila Teräksen ja Karoliina Pertamon metsä kuhisee sadun lumoa ja seikkailua.

**MILA TERÄS** on Orimattilassa asuva kirjailija, jonka ensimmäinen nuortenkirja julkaistiin vuonna 2004. Teräs on kirjoittanut useita lasten- ja nuortenkirjoja, joita on julkaistu myös Saksassa. Teräs toimii myös kolumnistina ja oppikirjailijana.

**KAROLIINA PERTAMO** on kuvataiteilija ja kuvataideopettaja. Hän on opiskellut kuvataidetta Suomessa ja Ranskassa. Pertamo on tunnettu värikkäistä ja raikkaan moderneista kuvistaan. Hän on kuvittanut useita lasten kuva- ja runokirjoja ja tekee lehtikuvituksia eri-ikäisille lukijoille.

3+

Koko: **255 x 240** mm, **32** s.; **ISBN 978-952-288-085-7**; **Kl L 85**; Ennakkohinta sid. **24,00**; **3/2014**

**Teemat**: metsä, eläimet, salaisuus, elämän merkitys

***Tuhti ja kiinnostava eläinkirja perheen pienimmille, miau!***

**LIESBET SLEGERS**

**Katjun suuri eläinkirja**

Katju rakastaa eläimiä! Niitä on paljon erilaisia: on kotieläimiä, maatilan eläimiä ja viidakon eläimiä. Niitä on kilttejä ja vaarallisia. Ne hyppivät, uivat, lentävät, juoksevat, maukuvat, haukkuvat, kurluttavat ja kaakattavat. Eläimet ovat upean näköisiä: niillä voi olla pilkkuja tai raitoja, sulkia tai suomuja…

Katjun suuressa eläinkirjassa tutustutaan kaiken maailman eläimiin. Mukana on myös tehtäviä ja loruja innostamassa pientä lukijaa luonnon tutkimiseen.

2+

**LIESBET SLEGERS** (s. 1975) on flaamilainen kuvittaja. Hän on julkaissut lukuisia kuvakirjoja, joita on käännetty monille eri kielille.

Alkuteos: **Het grote dierenboek van Kaatje – Miauw!;** Suomennos **Sanna van Leeuwen**

Koko: **255 x 265** mm, **52** s.; **ISBN 978-952-288-072-7**; **Kl L 85**; Ennakkohinta sid. **; 2/2014**

***Suosittu Pasi-kani ottaa haltuun hyvän käytöksen niksit!***

**BRIGITTE WENINGER – EVE THARLET**

**Pasi yllättää äidin**

”Voi viikset, että minulla on nälkä! Onko mitään jäljellä?” Pasi-kani porhaltaa huoneeseen ovet paukkuen, sieppaa muhennoskulhon veljensä edestä ja alkaa keskustella räkäklönteistä...

Kauniisti käyttäytyminen ei ole helppo juttu! Mistä ruokapöydässä saa puhua ja mistä ei, saako hotkia tai nuolla veistä? Siistikin pitäisi olla ja kohdella toisia ystävällisesti. Pasi sisaruksineen päättää opetella hyvän käytöksen niksit, sillä äitienpäivä lähestyy. Äidille onkin tiedossa jymy-yllätys.

Valloittava Pasi kumppaneineen saa pienet lukijat nauramaan ja oivaltamaan elämän tärkeitä asioita.

**EVE THARLET** ja **BRIGITTE WENINGER** ovat tehneet yhdessä useita lastenkirjoja tärkeistä teemoista. Weninger on saksalainen lastentarhanopettaja ja kirjailija. Ranskalais-saksalainen Tharlet on kuvittanut satoja rakastettuja lastenkirjoja ja -sarjakuvia.

3+

Alkuteos: **Pauli – Liebste Mama!;** Suomennos **Maisa Tonteri**

Koko: **215 x 258** mm, **28** s.; **ISBN 978-952-288-060-4; Kl L 85**;Ennakkohinta sid. **23,50; 2/2014**

**Teemat**: hyvä käytös, kohteliaisuus, pöytätavat, perhe, äitienpäivä

***Runoja pihasta ja puutarhasta***

**JUKKA ITKONEN – CAMILLA PENTTI (kuvitus)**

**Kaikki hyvin kasvimaalla**

*Neitoperho kasvimaalla,*

*pölymyrsky kuussa.*

*Hyvän olon runo on*

*kuin mansikoita suussa.*

Kun malttaa katsoa tarkasti, ihan ruohonjuureen asti, on pihamaalla vilkas päivä. Siili on aamutoimissaan, ja koivu kehittelee silmujaan. Punakaali punastuu, myyrä haukkaa palan porkkanasta. Mehiläinen käynnistelee mopediaan, kun paarma jo ajaa formulaa. Mato kaivelee metroaan, toukalla on kiire perhoseksi, ja kruunupäinen tilli on kasvien kuningas.

Jukka Itkosen hyväntuulisen oivaltavissa runoissa ei turhia nipoteta. Puutarhassa pienikin on kaunista, ja meininki on reilua. Kasvit tukevat toisiaan, eikä variksenpelätin koskaan väsy työntekoon. Camilla Pentin rönsyilevä kuvitus saa kukkamaan hehkumaan.

**JUKKA ITKONEN** on palkittu kirjailija ja sanoittaja, jonka runot ihastuttavat niin lapsia kuin aikuisiakin.

**CAMILLA PENTTI** on kuvittaja ja graafinen suunnittelija, joka on palkittu Rudolf Koivu -palkinnolla.

3+

Koko: **190 x 260** mm, n **48** s., **ISBN 978-952-288-063-5; Kl L82.2;** Ennakkohinta sid. **23,00** e; **3/2014**

***Pieruhuumoria pienimmille!***

**LESLIE PATRICELLI**

**Paukku**

TÖÖT, TÖÖT, paukku tulee! Pieruhuumori yhdistää pienet ja suuret. Rupsu, puuppi, töräys, tuhnu, turaus – pierulla on monta muotoa. Otetaan ilo irti pierusta!

Ihastuttavan värikäs ja humoristinen kirja perheen pienimmille pierujen hauskuudesta.

Leslie Patricelli asuu kolmen lapsensa ja rumpalimiehensä kanssa Idahossa. Hän on kirjoittanut ja kuvittanut useita suosittuja pienten kuvakirjoja, joissa on riemukkaat värit ja humoristiset tarinat.

**1+**

Koko: **180 x 180** mm, **26** s.; **ISBN 978-952-288-035-2**; **Kl L 85**; Ennakkohinta sid. **12,90**; **1/2014**

**Teemat**: huumori, pieru, perhe

***Laajan yleisön hurmannut Ihan hukassa saatavana nyt pahvisivuisena!***

**CHRIS HAUGHTON**

**Ihan hukassa**

Pieni pöllönpoikanen muksahtaa pesästä alas – UUPS! – ja on ihan hukassa. Oravaystävänsä avustuksella se lähtee etsimään kadonnutta äitiään. Pikkupöllö tapaa erilaisia metsän eläimiä, mutta pystykorvistaan tai isoista silmistään huolimatta mikään niistä ei ole sen äiti… Erilaisten vinkkien avulla tuttu syli lopulta löytyy.

Värikylläinen ja lämpimän humoristinen tarina pikkupöllöstä, joka on hetken ihan hukassa…

**CHRIS HAUGHTON** on irlantilainen kuvittaja, joka asuu Lontoossa. Hän on tehnyt kuvituksia muun muassa The Guardian, Wired ja The New York Times -lehtiin. Haughtonin esikoiskirja Ihan hukassa on käännetty lukuisille kielille ja se on voittanut useita palkintoja.

**2+**

Alkuteos: **A Bit Lost**; Suomennos **Tuula Korolainen**

Koko: **160 x 160** mm, **30** s., **ISBN 978-952-288-051-2**; **Kl L 85**; Ennakkohinta sid. **14,00; 1/2014**

**Teemat**: huumori, perhe, erilaisuus, seikkailu

***Hau, hännänheilutusta ja koiranhoitoa!***

**Jozua Douglas – Hiky Helmantel**

**Koiran elämää**

Toinen koira on iso ja karvainen, toinen pieni ja melkein kalju. Toisen kuono on lättänä, toisen pitkä ja suippo. Joku osaa kävellä kahdella jalalla, joku vainuaa ketun luolasta. Onpa maailmassa monenlaisia koiria!

Miten koiria hoidetaan? Mitä pitää tehdä, että saa koiran hännän heilumaan? Kuinka vanhaksi koira elää ja miten se hoitaa pentujaan? Entä katsellaanko koiranäyttelyssä koiratauluja? Tämä kirja vastaa näihin ja moniin muihin kysymyksiin koirista.

*Tahtoo tietää*

*...on kuvitettujen tietokirjojen sarja yli 3-vuotiaille. Kirjat kertovat mielenkiintoisella ja leikkisällä tavalla sen, mitä lapset mielellään tahtovat tietää. Selkeä havainnollinen kuvitus ja lapsentajuinen teksti houkuttelevat tutkimusretkelle maailmaan.*

**3+**

Alkuteos: **De hond;** Suomennos **Marketta Vaismaa**

Koko: **255 x 265** mm, **32** s.; **ISBN 978-952-288-073-4** ; **Kl L 85**; Ennakkohinta sid. **24,00; 5/2014**

**Teemat**: koirat, koiranhoito, lemmikkieläimet

***Leikkisää askartelua lapsille ja kaikille origamien ystäville!***

**MAYUMI JEZEWSKI – OLIVIER D’HUISSIER**

**Hauskat ja helpot origamit**

Tavallinen paperi muuttuu kuin taikaiskusta pirteäksi pupuksi, suloiseksi kalaksi, raketiksi tai hassuksi hatuksi, kun sitä taittelee ja kääntelee suuntaan ja toiseen. Tämä hyvän mielen askartelukirja sisältää parikymmentä yksinkertaista mallia, joista on helppo aloittaa japanilaiseen paperintaitteluun eli origameihin tutustuminen.

Värikkäässä kirjassa on selkeät ja yksityiskohtaiset taitteluohjeet sekä runsaasti kuvia työn eri vaiheista. Kirjan ohjeet sopivat lapsille 5-vuotiaista alkaen, mutta niiden parissa viihtyvät kaikenikäiset. Ensimmäisten origami-taitosten opetteleminen on helppoa: tarvitaan vain erivärisiä papereita, sakset ja liimaa. Kauniit origamit koristavat lastenhuonetta ja innostavat vaikka naamiaisleikkeihin!

**Mayumi Jezewski** on Ranskassa asuva, puolalais-filippiiniläissyntyinen kuvittaja.

**5+**

Alkuteos: **Premiers origami;** Suomennos **Sanna Kangasluoma;**

Koko **210 x 230 mm, 38** s.; **ISBN 978-652-288-074-1; Kl L 79.8;** Ennakkohinta sid. **16,00; 1/2014**

***Lasten Raamattu pohjoismaisena yhteistyönä***

**Pohjolan lasten Raamattu**

Uusi, upea lasten Raamattu on toteutettu pohjoismaisena yhteistyönä. Sen 15 kertojaa ja 15 kuvittajaa eri maista ovat tulkinneet Raamatun keskeisimmät kertomukset tämän ajan lapsille. Kertomusten lähtökohtana on lasten kokemusmaailma ja kysymykset.

Vaihtuvat kertojanäänet ja kuvat tuovat kirjaan sitä samaa tyylien runsautta, jota Raamatustakin löytyy. Suomesta mukana ovat kertojina muun muassa Anna-Mari Kaskinen ja Monica Vikström-Jokela ja kuvittajina Elina Warsta, Jukka Lemmetty, Nadja Sarell ja Lena Frölander-Ulf.

Kirja ilmestyy samanaikaisesti myös Ruotsissa, Norjassa, Tanskassa, Islannissa, Grönlannissa ja Färsaarilla. Pohjolan lasten Raamattu tutustuttaa pohjolan lapset kirjaan, joka on pohjoismaisen kulttuurin perusta.

 Koko Raamattu käydään läpi nostamalla tarkasteluun 68 keskeistä raamatunkertomusta.

**Kertojat**: Anna-Mari Kaskinen, Monica Vikström-Jokela, Eeva Johansson, Suomi; Jens Blendstrup, Martin Glaz Serup, Peter Adolphsen, Hanne Kvist, Lilja Scherfig, Tina Sakura Bestle, Tanska; Óskar Guðmundsson, Islanti; Anne Kristin Aasmundtveit, Paul Leer Salvesen, Gro Dahle, Laura Djupvik, Norja; Christina Lövestam, Ruotsi

Kuvittajat: Elina Warsta, Jukka Lemmetty, Lena Frölander-Ulf, Nadja Sarell, Suomi; Mette Marcussen, Lars Gabel Olsen, Gitte Skov, Otto Dickmeiss, Tanska; Halla Sólveig [Þ](http://malmo.stadsbibliotek.org:2082/search~S7%2Aswe?/a%7bu00DE%7dorgeirsd%7bu00F3%7dttir%2C+Brynhildur/athorgeirsdottir+brynhildur/-3%2C-1%2C0%2CB/frameset&FF=athorgeirsson+thorgeir&1%2C1%2C)orgeirsdóttir, Islanti; Trygve Skogrand, Lene Bakke Jacobsen, Norja; Johan Andreasson, Johanna Svennberg, Jens Ahlbom, Ruotsi; Bardur Oskarson, Färsaaret

**6+**

Koko **220 x 255** mm, **158** s.; **ISBN 978-952-288-039-0; Kl L 22;** Ennakkohinta sid. **27,00; 1/2014**

***Vauhdikas kuvakirja elämän suurista kysymyksistä***

**ANTTI SIUKONEN – kuvitus HARRI HEIKKANEN**

**Lasten katekismus**

Saara ja Benkku ovat parhaat kaverukset. Heidän lempipaikkansa on kirkko, missä työskentelee Anna-suntio, joka on hauskin heidän tuntemansa aikuinen. Menoa, meininkiä ja hauskoja tilanteita ei puutu, kun kolmikko perehtyy uskon ja elämän suuriin ja pieniin kysymyksiin. Mikä on maailman suurin aarre? Mistä Jeesus tiesi, miten ehtoollispöytä katetaan? Löytyykö avaruudesta Jumala?

Lasten katekismus liittää katekismuksen sisällöt oivaltavasti lapsen elämään. Vauhdikas kuvakirja on täynnä katsottavaa ja tutkittavaa. Tästä kirjasta innostuu niin lapsi kuin vanhempikin.

 **ANTTI SIUKONEN** on kolmen lapsen isä, joka työskentelee kouluyhteistyön pappina Espoon seurakuntayhtymässä. Hän on muun muassa Ihan sama eilen, tänään ja ikuisesti -rippikoulukirjasarjan tekijöitä. **HARRI HEIKKANEN** on turkulainen kuvittaja ja graafikko.

**4+**

Koko: **215 x 260** mm, **50** s.; **ISBN 978-952-288-036-9; Kl L 25.3;** Ennakkohinta sid**. 25,00; 1/2014**

***Tarinoita suvaitsevaisuudesta***

**MONICA VIKSTRÖM-JOKELA – kuvitus NINA HAIKO**

**Kuningas Tollo ja Alavian asukit**

Omamaan itsevaltias kuningas Tollo päättää rakentaa rautatien naapurimaahan Alaviaan. Mutta raiteiden mukana maahan saapuu uusia, vieraita ihmisiä, joiden tapoihin Tollolla on sopeutumista.

Eettiset kertomukset kuningas Tollosta saavat jatkoa värikkäässä ja hauskassa kirjassa, jossa Tollo oppii, mitä on toisten ihmisten kunnioittaminen. Kertomukset toimivat niin päiväkodeissa ja alakouluissa päivänavauksina ja pohdinnan herättäjinä kuin seurakuntien lapsi- ja varhaisnuorisotyössä. Kirja on myös vetävä saturomaani nuorelle lukijalle.

 **MONICA VIKSTRÖM-JOKELA** on viiden lapsen äiti, toimittaja ja kirjailija, jonka tunnetuimpia teoksia ovat **Ellen Annorlunda**- ja **Aika pyhä** -kirjat. Hän on myös käsikirjoittanut ja ohjannut lasten draamakomedian Tommys supersoffa.

**NINA HAIKO** on Lappeenrannassa asuva kuvittaja, joka tunnetaan erityisesti upeista kuvakirjoistaan. Viime vuosina hän on muun muassa antanut uuden elämän Kaarina Helakisan saduille Rubiinisydän ja Tuuliin tähystäjä.

**6+**

Koko: **168 x 210** mm; n. **80** s.; **ISBN 978-952-288-071-0;** Kl **85;** Ennakkohinta nid**. 26,00; 3/2014**

**Teemat:** erilaisuuden hyväksyminen, suvaitsevuus

***Huippusuositun runopojan lausuntaa nyt äänikirjana!***

**RUNOPOIKA DANIEL**

**Avoimella mielellä**

**Jukka Itkosen hyvän tuulen runoja**

**Avoimella mielellä**on Daniel Helakorven ensimmäinen äänikirja. Veikeä Daniel on koko kansan runopoika ja Suomen nuorin runotaiteilija, joka on hurmannut suuren joukon lapsia ja aikuisia. Äänikirjassaan Daniel lausuu kestosuosikki Jukka Itkosen hyväntuulisen hykerryttäviä ja koskettavia runoja, joissa katsellaan maailmaa lempeästi.

Tämä äänikirja tarjoaa lähes tunnin verran runoutta ja hyvää mieltä kaikenikäisille. Äänikirjan vihkosessa on mukana runojen sanat.

Kahdeksanvuotias **DANIEL HELAKORPI** on suomalaisten oma ”runopoika Daniel”. Vuoden 2012 Talent Suomi -kilpailun voittaja on hurmaava runonlausuja, jolla on huimasti ihailijoita niin lasten kuin aikuistenkin joukossa.

**JUKKA ITKONEN** on palkittu runoilija, kirjailija ja sanoittaja.

Kesto noin **55** minuuttia; Sisältää **16**-sivuisen vihkon; **ISBN 978-952-288-047-5;** Ennakkohinta **19,50; 9/2013** (ilmestynyt)